钦定古今图书集成/明伦汇编/氏族典/第250卷 > 张学颜
## 钦定古今图书集成/明伦汇编/氏族典/第250卷 > 张学颜

按《明外史张学颜传》：“学颜，字子愚，肥乡人。嘉靖三十
二年进士。由曲沃知县选授工科给事中，累迁山西
参议，永平兵备副使，调密云，再调蓟州。隆庆五年擢
右佥都御史，巡抚辽东，进右副都御史。万历五年，召
理戎政，加右都御史。明年还都，进户部尚书。张居正
综核庶政，学颜撰《会稽录》上之。居正殁，改兵部，加太”
子少保。云南岳、凤、罕、虔平，进太子太保。学颜为户部，
阿居正意。时居正党无免者，独学颜结太监张鲸，故
不罪。已而顺天府通判周弘禴发其结鲸状。学颜乞
休去，卒。